  Виталий Пронин 9 толэзь куспын гинэ учётэ султытэмын 1 сюрс 933 семья, со пӧлысь ӝыныез - трос нылпиё семьяос, ваньзы соос улон интызэс умоятонлы черодын сыло.Туннэ нуналлы 1 сюрс 500 семья музъем басьтӥз ни, со пӧлысь 460-аз юрт пуктон мытэмын.Трос нылпиё но улон интылы кулэяськись семьяослы музъем висъянъя программа ужаны кутскем дырысен учётэ султытэмын 5 сюрс 748 семья, со пӧлысь 2 сюрс 533 семьяын 3 но солэсь трос нылпи будэ. Дунтэк музъем висъян мынэ вань ёросъёсын, но кулэяськисьёслэн лыдзы тужгес трос Ижын но Вотка ёросын.- Музъем ваньмызлы тырмоз, - шуиз министр Рустэм Зайнуллин. - Вотка ёросын 186 участок висъяны чакламын, нимысьтыз массив - 39 семьялы - та дырлы кузёзэ шедьтӥз ни. Ижысь трос нылпиё семьяослы участокъёс висъяло Люлли микрорайонын - 443 участок пӧлысь 419-эз люкемын ни, Медведевоын 100 участок пӧлысь 99-аз кузёез вань ни. Озьы ик музъем ӵектэмын на Дэри ёросысь Первомайской но Пыӵанка гуртъёс котыре.Та ужлы Удмуртилэн бюджетысьтыз туэ 2,7 миллион манет висъямын. 9 толэзь куспын гинэ учётэ султытэмын 1 сюрс 933 семья, со пӧлысь ӝыныез - трос нылпиё семьяос, ваньзы соос улон интызэс умоятонлы черодын сыло. Туэ ар куспын музъем участокъёс сётэмын 1 сюрс 668 семьялы, пӧлысьтыз 937-ез - трос нылпиё семьяос. Музъем участокъёсты люкылон азьланьтэмын луоз. Ижын улӥсьёслы 2016-тӥ-2017-тӥ аръёсы участокъёс висъяны чакламын Нагорной микрорайонын. Законъя вань семьяослы 10 сотка музъем сётӥське.Валентина Кутузова Туспуктӥз А. Горбунов   Теги: экономика юрттэт  